Document ID: 32008R0672

NARIADENIE RADY (ES, EURATOM) č. 672/2008
z 8. júla 2008,
ktorým sa upravujú opravné koeficienty uplatniteľné na odmeny a dôchodky úradníkov a ostatných pracovníkov Európskych spoločenstiev
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Protokol o výsadách a imunitách Európskych spoločenstiev, a najmä na jeho článok 13,
so zreteľom na Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev, ustanovený nariadením (EHS, Euratom, ESUO) č. 259/68 (1), a najmä na jeho články 63 a 64, článok 65 ods. 2, článok 82 a prílohy VII, XI a XIII k uvedenému služobnému poriadku, ako aj na článok 20 prvý pododsek, článok 64 a článok 92 uvedených podmienok zamestnávania ostatných zamestnancov,
so zreteľom na návrh Komisie,
keďže v období od júna do decembra 2007 sa v Bulharsku, Estónsku, Lotyšsku, Litve a Rumunsku výrazne zvýšili životné náklady, a preto treba upraviť opravné koeficienty, ktoré sa uplatňujú na odmeny úradníkov a ostatných zamestnancov,
PRIJALA TOTO NARIADENIE:
Článok 1
S účinnosťou od 16. novembra 2007 sa opravné koeficienty uplatniteľné podľa článku 64 služobného poriadku na odmeny úradníkov a ostatných zamestnancov pracujúcich v niektorej z nasledujúcich krajín alebo miest stanovujú takto:
-
Bulharsko 69,7
-
Litva 77,4.
Článok 2
S účinnosťou od 1. januára 2008 sa opravné koeficienty uplatniteľné podľa článku 64 služobného poriadku na odmeny úradníkov a ostatných zamestnancov pracujúcich v niektorej z nasledujúcich krajín alebo miest stanovujú takto:
-
Estónsko 83,6
-
Lotyšsko 83,6
-
Rumunsko 78,8.
Článok 3
S účinnosťou od prvého dňa mesiaca nasledujúceho po uverejnení tohto nariadenia v Úradnom vestníku Európskej únie sú opravné koeficienty uplatňujúce sa na základe článku 17 ods. 3 prílohy VII k služobnému poriadku na prevody vykonané úradníkmi a otatnými pracovníkmi takéto:
-
Bulharsko 61,4
-
Estónsko 80,8
-
Lotyšsko 78,8
-
Litva 71,5
-
Rumunsko 72,9.
Článok 4
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. júla 2008

Labels: 10
18
9
15